open-index/open-wikipedia-markdown huggingface dataset:
Enes Kišević

**Enes Kišević ** je bosanskohercegovački pjesnik i dramski umjetnik. Rođen je 1. maja 1947. godine u Bosanskoj Krupi. Osnovnu školu i gimnaziju završio u Ključu. Glumačku karijeru započeo je u Narodnom pozorištu Bosanske krajine u Banjoj Luci, odakle odlazi u Zagreb, gdje je 1971. godine diplomirao na Akademiji dramskih umjetnosti. U svojoj glumačkoj karijeri igrao je u predstavama najpoznatijih režisera, najviše na Dubrovačkim ljetnim igrama i u zagrebačkom teatru. Član je DHK-a, HDDU-a i DHHP-a. Igrao je u više kazališnih, filmskih i televizijskih drama. Pjesme su mu prevedene na engleski, arapski, njemački, slovenski, italijanski, turski i mađarski jezik. Živi i radi u Zagrebu. Profesionalni je glumac i književnik.

## Bibliografija 
*Mladić nosi svoje prve pjesme na ogled (1976)
*Sve mirim te svijete (1976)
*I ništa te kao ne boli (1980)
*Mačak u trapericama (igra za djecu 1979)
*Na ogledalu lice umij (igra za djecu 1979)
*Due Pozzi Verdi (izbor pjesama na italijanskom 1987)
*Erosa sjeme (1986)
*Lampa u prozoru (1987)
*Sijeda djeca (1992)
*Snijeg u očima (1993)
*Havino preklinjanje (1995)
*Dever ćuprija (1996)
*Svjetlost je Tvoja sjena (2002)
*101 vino od vina (2007)
*Voda je moja mati (2008)
*Zelene piramide (2008)

## Filmografija 
*"U raljama života" (1984) 
*"Nepokoreni grad", TV serija (1981)
*"Balada o jednoj zastavi" (1976)

## Književne nagrade 
*Nagrada društva književnika Hrvatske,
*Nagrada "7 sekretara SKOJ-a", 
*Nagrada "Zmajev štap" na Zmajevim dječijim igrama u Novom Sadu,
*Nagrada Politikinog zabavnika za najbolju dječiju knjigu u bivšoj Jugoslaviji za 1979.
*2003. dobitnik nagrade  "Zvonimir Golob"

## Reference 
## Vanjski linkovi 
*

Kategorija:Rođeni 1947.
Kategorija:Biografije, Bosanska Krupa
Kategorija:Bosanskohercegovački pisci
Kategorija:Bosanskohercegovački glumci
Kategorija:Živi ljudi
Paleoantropologija

**Paleoantropologija** je grana bioantropologije (fizičke antropologije), koja proučava evoluciju ljudske vrste, slijedeći anatomske i genetičke veze praljudi i njihovih neposrednih predaka (porodica *Hominidae*), od perioda od nekoliko miliona godina unazad pa sve do modernih vremena. Zasnivajući se na najnovijim podacima, danas se vjeruje da su se hominidi odvojili od loze zajedničkih predaka ljudi i čovjekolikih majmuna prije nekih 6 miliona godina.
## Poznati paleoantropolozi 
*  Robert Ardrey (1908-1980)
*  Lee Berger (1965 - )
*  Davidson Black (1884-1934)
*  Robert Broom (1866-1951)
*  Michel Brunet (paleontolog)]] (1940 - )
*  J. Desmond Clark (1916-2002)
*  Carleton S. Coon (1904-1981)
*  Raymond Dart (1893-1988)
*  Eugene Dubois (1858-1940)
*  Johann Carl Fuhlrott (1803-1877)
*  Donald C. Johanson (1943- )
*  Kamoya Kimeu (1940- )
*  Gustav Heinrich Ralph von Koenigswald (1902-1982)
*  Jeffrey Laitman (1951- )
*  Louis Leakey (1903-1972)
*  Meave Leakey (1942- )
*  Mary Leakey (1913-1996)
*  Richard Leakey (1944- )
*  André Leroi-Gourhan (1911-1986)
*  Kenneth Oakley (1911-1981)
*  Chris Stringer (1947- )
*  Ian Tattersall (1945- )
*  Pierre Teilhard de Chardin (1881-1955)
*  Phillip V. Tobias (1925- )
*  Franz Weidenreich (1873-1948)
*  Milford H. Wolpoff (1942- )
*  Tim D. White (1950- )
## Reference 
## Također pogledajte 
* Bioantropologija
* Antropologija
* Antropogeneza
* Evolucija čovjeka

Kategorija:Antropologija
Kategorija:Bioantropologija
Kategorija:Paleoantropologija
Kategorija:Evolucija čovjeka
Fosili

**Fosili** ili okamine (na latinskom, *fossus*, što znači "iskopan") jesu mineralizirani ili drugačije sačuvani ostaci ili druge vrste tragova i otisaka (poput tragova stopala) životinja, biljaka i drugih organizama. Budući da se fosili nalaze u stijenama i sedimentnim stratama, također su poznati i pod nazivom **fosilni zapisi**. Proučavanjem fosila bavi se paleontologija.

lijevo|mini|250p|Fosil *Isocrinus nicoleti*
Fosilizacija je ustvari veoma rijetka pojava zato što prirodni materijali teže raspadanju. Da bi organizam postao fosiliziran, njegovi ostaci trebaju biti što prije pokriveni sedimentom. Ipak, postoje izuzeci, kao u slučaju kad se organizam okameni, tj. petrificira, ili čak ostane u sredini bez kisika, kao na dnu jezera. Postoji nekoliko različitih tipova fosila i procesa fosilizacije.

Fosili su uglavnom tragovi ostataka samog organizma. Međutim, oni također mogu biti tragovi koje je organizam ostavio za sobom dok je još uvijek bio živ, kao ostaci stopala ili izlučevine dinosaura ili reptila. Ovi tipovi fosila zovu se fosilni tragovi, za razliku od fosila tijela. Konačno, život iz prošlosti može za sobom ostaviti podatke koji se ne mogu vidjeti, ali se, pak, mogu zapaziti u obliku hemijskih tragova.

[mini|250p|Fosil organizama *Tentaculiti* iz [devon (geološko razdoblje)|devona pronađen u Marylandu. Procjenjuje se da su ovi zagonetni organizmi, koji su imali školjkaste ljuske, živjeli prije oko 360 miliona godina.]]

Najstariji poznati strukturirani fosili najvjerovatnije su stromatoliti.

## Vrste fosila 
### Provodni fosili 
To su fosili životinja koje su kratko živjele u tačno određenom periodu, ali na širokom području. Ovakvi fosili koriste se za određivanje relativne starosti stijena. Dobar primjer jest rod *Paradoxides*, koji je živio u vrijeme kambrija na velikom prostoru.

### Facijesni fosili 
Ovo su fosili koji služe za određivanje uvjeta koji su vladali u datom području, kao što su slanost, temperatura, pritisak, količina svjetlosti itd.

### Živi fosili 
"Živi fosili" jest izraz koji se koristi za žive vrste koje blisko podsjećaju na vrste poznate na osnovu fosilnih podataka pa, prema tome, izgledaju kao fosil koji je "oživio".

## Također pogledajte 
* Prikupljanje fosila
* Fosilna goriva
* Prahistorijski život

## Vanjski linkovi 
* Virtualni muzej fosila kroz vrijeme i evoluciju 


Kategorija:Paleontologija
Paleontologija

**Paleontologija** je nauka koja proučava razvoj historije života na zemlji starih biljaka i životinja, zasnivajući se na fosilnim zapisima, tj. podacima o njihovom postojanju sačuvanim u stijenama.

Savremena paleontologija postavlja drevni život u njegov kontekst, proučavajući kako su dugoročne fizičke promjene globalne geografije ("paleografija") i klime ("paleoklima") uticale na evoluciju života, kako su ekosastavi reagirali na te promjene, i zauzvrat promijenili planetarni okoliš, te kako su ti međusobni odzivi uticali da današnju bioraznolikost. Dakle, paleontologija se preklapa s geologijom, proučavanjem stijena i formacija stijena, te s botanikom, biologijom, zoologijom, i ekologijom, disciplinama koje proučavaju živa bića i njihovu interakciju. Palinologija je proučavanje polena, savremenog ili fosilnog.

Glavne grane paleontologije su:

* paleozoologija (životinje), 
* paleobotanika (biljke), 
* mikropaleontologija (mikrofosili).

Postoje mnoge podgrane koje se tek razvijaju.

Fosili su već bili poznati primitivnim ljudima i ponekad su ispravno smatrani ostacima drevnih organizama. Organizirano proučavanje paleontologije potiče iz kasnog 18. vijeka.

## Vanjski linkovi 
* Dinosaurnews slobodni dinosaur zine (veoma popularni site, s najnovijim međunarodnim vijestima o dinosaurusima).
* Meganeura Website o evoluciji insekata i fosilnim ostacima.
* Smithsonian website
* University of California Museum of Paleontology FAQ About Paleontology
* Krapina Man 


Kategorija:Historijska geologija
Kategorija:Evolucijska biologija
Kategorija:Fosili
Kategorija:Nauke o Zemlji
Minnesota

**Minnesota** (Minesota) je savezna američka država na srednjem zapadu Sjedinjenih Država. Prema procjeni iz 2011. godine, Minesota ima 5.344.861 stanovnika. Klima kontinentalna, umjerena sa jačim zimama. Glavni grad je Saint Paul gdje živi oko 290.000 stanovnika. Država Minnesota ima oko 5 miliona stanovnika. Zemljište je prerija. Industrija i poljoprivreda veoma razvijena. Osnovne grane industrije su mašinogradnja, prehrambena, hemijska, metalurgija, grafičke. Rude su mangan, gvozdena ruda. Glavni poljoprivredni artikli; pšenica, kukuruz, suncokret, krompir. Savezna država od 1858 god.

Kategorija:Savezne države Sjedinjenih Američkih Država
Montana

**Montana** je savezna država koja se nalazi u sjeverozapadnom dijelu SAD kod Stjenovitih planina. Trećinu površine Montane, prema zapadu pokrivaju brojni planinski lanci. Manji, izolovani lanci planina leže na drugoj trećini teritorije ove zemlje, što u zbiru daje 77 planina (koje pripadaju planinskoj oblasti Rocky Mountains). Ova geografska posebnost je dala ime državi Montana, od španske riječi *montaña* (planina).

Montana ima nekoliko neformalnih nadimaka , uključujući: "Država blaga" i "Zemlja velikog neba"; te slogane kao "Zemlja blještavih planina" i (nešto moderniji) "Posljednje najbolje mjesto". Montana je četvrta savezna američka država po veličini, međutim tek je četrdeset četvrta po broju stanovnika, što je dovodi na treće mjesto američkih država s najmanjom gustinom stanovništva. Ekonomija se uglavnom bazira na uslugama, stočarstvu, proizvodnji pšenice, rudarstvu (ugalj i nafta) na istoku, te sječi šume, turizmu i rudarstvu na zapadu. Milioni turista godišnje posjećuju Nacionalni park Glacier, mjesto "Bitke na Malom Bighornu" i tri (od ukupno pet) ulaza u Nacionalni park Yellowstone.

Zemljište je planinsko i prerija je ostalo. Klima je planinska i umjerena. Površina je oko 381.154&nbsp;km2. Stanovništvo je oko jedan milion. Od poljoprivrede uzgaja se: pšenica, ječam, zob  i krompir. Industrija je hemijska, nafta i metalurgija. Poznata po borbi između Indijanaca i  Amerikanaca. Montana je savezna država od 1889 godine.

## Note i reference 
## Također pogledajte 
* Ekalaka

Kategorija:Savezne države Sjedinjenih Američkih Država
Zajednički sto i postelja

***Zajednički sto i postelja*** () francuski je film iz 1970. u režiji Françoisa Truffauta.

## Radnja 
Zaprosivši voljenu Christine (Claude Jade), 26-godišnji Antoine Doinel (Jean-Pierre Léaud) napokon je zaplovio u bračnu luku i čini se da više ništa ne može ugroziti sreću ovo dvoje mladih. Antoine tako uživa u poslu cvjećara, dok Christine radi kao profesorica violine. Također, ne mogu se požaliti ni na novi zajednički stan, u čijem su susjedstvu neobični, ali simpatični ljudi. Ipak, Antoine će nakon nezgode s cvijećem uskoro promijeniti posao i zaposliti se u jednoj američkoj firmi, koja se bavi maketama brodova na daljinsko upravljanje. Jednog dana upoznat će zavodljivu Japanku Kyoko (H. Berghauer). Unatoč Christininoj trudnoći, Antoine se upusti u vezu s Kyoko.

## Općenito 
Samo dvije godine nakon umjetničkog i komercijalnog uspjeha trećeg dijela sage o životu svog filmskog alter-ega, Antoinea Doinela, *Ukradeni poljupci*, francuski režiser François Truffaut snimio je novi nastavak Antoineovih filmskih dogodovština – *Zajednički sto i postelja*. Film govori o Doinelovom ulasku u brak, i to sa dugogodišnjom djevojkom Christine. Međutim, njihova će se veza vrlo brzo suoćiti s prvim krizama, te napokon i pravim razlozima za razvod. Unatoč ovom poprilićno ozbiljnom zapletu, koji je režiser ponovo poluautobiografski vezao za vlastita iskustva, Truffautov film zadržao je vedar i lepršav ton prethodnika. Tako je i dalje riječ o šarmantnoj humorističnoj drami, čijeg glavnog junaka trese životni optimizam, romantičarski duh i uvjerenje da se svi problemi u životu mogu riješiti na manje-više bezbolan način. Kao i u svim ostalim nastavcima filmske priče o Antoineu Doinelu, u glavnoj je ulozi glumačka ikona novog vala, Jean-Pierre Léaud, dok je Léaudova partnerica opet Claude Jade (*Topaz* Alfreda Hitchcocka). Osnovna razlika u odnosu na prethodna tri filma o Antoineovim životnim, ljubavnim i drugim dilemama jest Truffautovo nastojanje da svog junaka predstavi kao mladog čovjeka na ključnoj razdjelnici između bezbrižne mladosti i niza zadaća koje donose zrelije godine.

## Vanjski linkovi 
* 
* 
* Esej Noaha Baumbacha 

Kategorija:Filmovi iz 1970.
Kategorija:Filmovi na francuskom jeziku
Kategorija:Francuski filmovi
Kategorija:Filmovi u režiji Françoisa Truffauta
Kategorija:Filmovi Columbia Picturesa
Kategorija:Filmovi s radnjom u Parizu
Vilajet

**Vilajet** () predstavlja upravni dio ili pokrajinu Osmanskog Carstva. Sve do austrougarskog pripojenja 1908. Bosna je bila jedna od konstitutivnih pokrajina, tj. vilajeta Osmanskog Carstva. Upravnik (guverner) vilajeta bio je *valija*.

Osmanske pokrajine dijelile su se na sandžake (), kojima su upravljali begovi, poznati i kao sandžak-bezi.

## Također pogledajte 
* Pašaluk

## Reference 
## Vanjski linkovi 
Kategorija:Administrativna podjela Osmanskog Carstva
*
Kategorija:Bivše vrste administrativnih podjela u Bosni i Hercegovini
Sandžak (upravna jedinica)

**Sandžak** (osmanski: ‏سنجاق‎ *Sancak*, "zastava, barjak") ili **liva** (arapski) bio je naziv za osmansku upravnu jedinicu koja se dijelila na nahije i bila u sastavu jednog beglerbegluka, kasnije i ejaleta, a poslije tanzimata vilajeta. Može se koristiti i naziv *pašaluk* za sva tri pojma. Na čelu sandžaka bili su sandžak-bezi, odnosno *mir-i live*. Od kraja 16, a naročito u 17. stoljeću počeli su dobijati naslov *paša* ili *mir-i miran* i otad su se i počeli nazivati valijama, pa su se često i sami sandžaci nazivali vilajeti. Sandžaci su se dijelili na različite manje upravne jedinice, najčešće na nahije. Svaki sandžak imao je svog alajbega, zapovjednika nad spahijama.

## Primjeri 
* Bosanski sandžak
* Hercegovački sandžak
* Smederevski sandžak

## Reference 
*
Kategorija:Administrativna podjela Osmanskog Carstva
Kategorija:Bivše vrste administrativnih podjela u Bosni i Hercegovini
Opsada Beča 1683.

mini|desno|200px|Umjetnički prikaz opsade Beča
mini
**Bitka kod Beča**, 1683. (u turskim izvorima, *İkinci Viyana Kuşatması*, "Druga bitka kod Beča," da bi se tako razlikovala od "prve bitke," koja je u stvari bila Opsada Beča, iz 1529.); prvi veliki vojni sukob između Habzburškog i Osmanskog Carstva, sa dalekosežnim posljedicama. Opsada Beča je započela 14. jula 1683, dok se odlučujuća bitka povela 12. septembra 1683, u kojoj je osmanlijska vojska poražena na Vratima Beča.

Bitku je vodilo Sveto Rimsko Carstvo (predvođeno Habsburškom monarhijom i Poljsko-litvanskom komonveltom, obe pod komandom poljskog kralja Jana III. Sobieskog) protiv Osmanlija i njihovih vazalnih i tributskih država. Bitka je obilježila prvi put da Komonvelt i Sveto Rimsko Carstvo vojno sarađuju protiv Osmanlija, i često se smatra prekretnicom u istoriji, nakon koje su "Turci Osmani prestali da budu prijetnja krišćanskom svijetu". U ratu koji je uslijedio do 1699, Osmanlije su izgubile gotovo cijelu Ugarsku, koja je pripala caru Svetog Rimskog Carstva Leopoldu I.

Bitku su dobile udružene snage Svetog Rimskog Carstva i Poljsko-litvanske unije, potonje koje su predstavljale samo snage krune Kraljevine Poljske (marš litvanske vojske je odgođen, a do Beča su stigle nakon što je bio oslobođen). Bečki garnizon predvodio je Feldzeugmeister Carske vojske (Svetog Rimskog Carstva) Ernst Rüdiger Graf von Starhemberg, austrijski podanik Svetog Rimskog Carstva Leopolda I. Sveukupnu komandu imao je viši vođa, kralj Poljske, Jan III Sobieski , koji je predvodio snage za pomoć.

Suprotstavljene vojne snage bile su snage Osmanskog Carstva i njegovih vazalnih država, kojima je komandovao veliki vezir Merzifonlu Kara Mustafa-paša. Osmanlijska vojska brojala je otprilike 90.000 do 300.000 ljudi (prema dokumentima o borbenom poretku pronađenim u Kara Mustafinom šatoru, početna snaga na početku kampanje bila je 170.000 ljudi). Oni su započeli opsadu 14. jula 1683. Osmanlijske snage su se, između ostalih jedinica, sastojale od 60 orta janjičara (12.000 ljudi na papiru) sa osmatračkom vojskom od oko 70.000 ljudi koja je nadgledala selo. Odlučujuća bitka odigrala se 12. septembra, po dolasku ujedinjene humanitarne vojske.

Povijesničari smatraju da je ta bitka označila prekretnicu u otomansko-habzburškim ratovima, 300-godišnjoj borbi između Svetog Rimskog i Osmanskog Carstva. Tokom 16 godina nakon bitke, austrijski Habsburgovci su se postepeno oporavili i dominirali nad južnom Mađarskom i Transilvanijom, koja je u velikoj mjeri očišćena od osmanlijkih snaga. Bitka je poznata po tome što je uključivala najveći poznati konjički juriš (koji su činili uglavnom poljski husari) u povijesti.

Ova bitka je označila prekretnicu u 300-godišnjoj borbi između kraljevstava Srednje Evrope i Osmanskog Carstva. Tokom 16 godina poslije bitke, austrijski Habzburgovci i njihovi saveznici su postepeno povratili i uspostavili svoju dominaciju u južnoj Mađarskoj i Transilvaniji, čisteći ove oblasti od turskih snaga i eventualnog turskog stanovništva.

## Također pogledajte 
* Opsada Beča

## Reference 
Kategorija:Opsada Beča
Kategorija:Austrijske bitke
Opsada
Kategorija:Vojna historija Poljske
Ouzi

**Ouzi ** ili **Turci Ouzi** (također poznati u različitim oblicima pisanja kao *Oghuz*, *Oguz*, *Oğuz*, *Okuz*, *Oufoi*, *Guozz* i *Ghuzz*) smatraju se jednim od glavnih ogranaka turkijskih naroda.

Ouzi su preteče današnjih jugozapadnih Turkijaca, kojih je više od 100 miliona i žive u zapadnoj Aziji i istočnoj Evropi. Među njih spadaju Azeri, koji žive u Azerbejdžanu i Iranu, zatim Turci u Turskoj i Turskoj Republici Sjevernom Kipru, balkanski Turci (Grčka, Bugarska i bivša Jugoslavija), Turkmeni u Turkmenistanu i sjeveroistočnom Iranu, kaškajski (Qashqai) i horasanski Turci u Iranu, kao i Gagauzi (Gaghauz, Gokoguz) u Moldaviji.

Tokom masovne migracije Turkijaca između 9. i 12. stoljeća Ouzi su bili među domorodačkim turkijskim življem u srednjoj Aziji koje je migriralo prema zapadnoj Aziji i istočnoj Evropi preko Transoksijane. Počevši od 5. stoljeća, Ouzi su bili osnivači i vladari nekoliko važnih turkijskih kraljevstava i carstava, među kojima su najvažniji bili Gok Turci, Seldžuci, Safavidi i Osmanlije.

## Također pogledajte 
* Gok Turci
* Gagauzi

Kategorija:Turkijski narodi
Kategorija:Azerbejdżan u srednjem vijeku
Kategorija:Historija Turske
Kategorija:Historija Turkmenistana
Dinosauri

**Dinosauri** su bili kičmenjaci slični reptilima, koji su dominirali zemaljskim ekosistemom više od 160 miliona godina, od otprilike prije 230 miliona do prije 65 miliona godina.

Naziv Dinosaurus potiče od grčke reči *deinos* što znači strašan i *saurus* što znači gušter, a dao ga je engleski zoolog, ser Richard Owen, 1841. Ljudski pogled na ova bića mijenjao se tokom vremena. Prvo su zamišljani kao veliki, letargični reptili i slikani su kao usamljene životinje koje lutaju po močvari, vukući za sobom svoje dugačke repove. Tek krajem šezdesetih godina ovog vjeka, sa otkrićem Deinonychus-a, bilo je jasno da to nije nikakav inferiorni, tromi gušter već visoko-specijalizovan predator, morfološki sličniji ptici nego gmizavcu. Tada mala grupa paleontologa na čelu sa John Ostromom iznosi viđenje dinosaurusa kao toplokrvnih, društvenih životinja, savršeno prilagođenih uslovima svoje sredine. Ostromovi istomišljenici bili su neprestano kritikovani od strane svojih kolega, mada se sve više činilo da su u pravu.

## Evolucija dinosaurusa 
Evolucija dinosaurusa počinje u trijasu, prije skoro 250 miliona godina, kada se od primitivnih tekodonta počinje razvijati dinosaurus i neke druge grupe arhosaurija. Najstariji poznati predstavnik dinosaurusa ili Dinosaurimorpha je Eoraptor lunensis - što znači jutarnji kradljivac, pronađen u Argentini 1991. Pronašao ga je Paul Sereno, paleontolog iz Chicaga. Njegova starost iznosi oko 235 miliona godina. Od tog vremena Dinosaurus počinje naglu ekspanziju i zauzima sve dijelove tadašnjeg kopna. Još na početku svog razvoja dijele se na dvije velike grupe:

Saurischia, dinosaurus sa karličnim pojasom kao kod reptila (pubis je uperen prema napred) i 
Ornitischia, sa karličnim pojasom kao kod ptica (pubis je okrenut unazad, paralelno sa ishionom).

Obadvije grupe daju niz ogranaka koji zauzimaju sva kopnena staništa i nedozvoljavaju sisarima da se dalje razvijaju. Sisari su se pojavili, približno, kad i prvi dinosauri i od tada nisu ni malo napredovali čitavih 170 miliona godina, sve dok dinosauri nisu izumrli. U periodu jure, a možda još i u trijasu, Saurischia daje ogranak iz koga nastaju prve ptice. Dalje usavršavanje dinosaurusa trajalo je i tokom perioda krede kada su bili na vrhuncu svog razvoja, a onda misteriozno nestali ostavljajući za sobom jedino ptice kao najprilagođeniju grupu celurosaurija. Nestanak dinosaurusa, drugih krupnih mezozojskih reptila i uopšte 65% tadašnjeg živog svjeta, dovodi se u vezu sa padom ogromnog asteroida koji je prije 65 miliona godina pao na poluostrvo Jukatan u Meksiku. Zbunjujuća je činjenica da su preživjeli neki organizmi vrlo bliski dinosaurima, kao sto su njihovi primitivniji srodnici - krokodili i njihovi evolucioni potomci - ptice.

2020. godine prvi su dokazi o raku kostiju otkriveni u fibuli Centrosaurus apertus.

## Također pogledajte 
* Spinosaurus

Kategorija:Prahistorijske životinje
*
Kategorija:Paleontologija
Kategorija:Paleozoologija
Kategorija:Reptili
Murat I

**Murat I** (osmanski turski: مراد اول‎; 29. juni 1326 – 15. juni 1389) bio je sultan Osmanskog Carstva od 1362. do 1389. Osvojio je Jedrene i preimenovao ga u Edirne koji 1362. postaje novi glavni grad Osmanskog Carstva. On je dodatno proširio Osmansko Carstvo zauzimajući istočne dijelove Balkana prisiljavajući kneževe Srbije i Bugarske te Bizantijskog cara Ivana V Paleologa da mu odaju priznanje. Murat je administrativno podijelio carstvo na dvije pokrajine; Anadoliju (Mala Azija) i Rumeliju (Balkan). Njegova smrt je zaustavila širenje Osmanskog Carstva na zapad što je usmjerilo sve veću pažnju na bolesno Bizantijsko Carstvo.

## Vladavina 
Murat I postaje sultan poslije smrti oca Orhana I 1362. Sa željom da dostigne očeve uspjehe odlučuje se na daljnje ratove protiv nemoćne žrtve – bizantijskog cara, nesposobnog Ivana V. Tokom svoje vladavine njegova vojska iznenađujuće lahko 1362. osvaja važan bizantijski grad Adrianopole čime je umiruće Carstvo prerezano na dva dijela i uskoro postaje turska vazalna država.

Ni druge balkanske države ne prolaze puno bolje tako da Murat I osvaja Sofiju i Niš i pobjeđuje u bitkama na rijeci Marici na Kosovu gdje gubi život. Najbolji dokaz tadašnje slabosti svih balkanskih državica bio je uspjeh križarskog pohoda grofa Amedea VI od Savoje 1366. protiv Turske kada on oslobađa dobar dio Balkana od njihove vlasti samo da bi se poslije njegovog povratka kući sve vratilo natrag Muratu I.

Godine 1387. turska vojska je potučena od srpske u bitki kod Pločnika što je dalo hrabrost tamošnjim plemićima za novu veliku bitku, onu na Kosovu polju 1389. U toj bitki, iako je Srbija dobila vojnu pomoć iz Bosne, njena vojska je poražena. Ipak Murat I nije uspio proslaviti svoj najveći uspjeh na bojnom polju jer ga je na prevaru ubio Miloš Obilić.

Naslijedio ga je sin Bajazid I.

= Reference =

Murat I
Kategorija:Rođeni 1326.
Kategorija:Umrli 1389.
Murat II

**Murat II** (osmanski turski: مراد ثانى Murād-ı sānī; 1404 – 3. februar 1451) bio je sultan Osmanskog Carstva od 1421. do 1451 (osim perioda od 1444. do 1446. kad je vladao njegov sin Mehmed II). Njegova vladavina obilježena je dugotrajnim ratovima protiv hrišćanskih feudalaca na Balkanu i bejluka u Anadoliji. Međutim, njegov najveći uspjeh bio je rođenje njegovog sina Mehmeda II koji je osvojio Konstantinopolj, glavni grad Bizantijskog Carstva, i na taj način okončao rimsko naslijeđe.

## Biografija 
Murat II postaje sultan u 17. godini poslje smrti oca Mehmeda I. Njegova gotovo cjelokupna vladavina je ratno doba što se nalazi u potpunoj suprotnosti s ličnošću ovog sultana.

Nedugo poslije smrti Mehmeda I Bizant objavljuje rat neiskusnom nasljedniku. Kada rat po to umiruće Carstvo krene loše ono uspijeva u njega na svojoj strani uvući Veneciju. Praktično ovaj rat završava 1430. kada je Solun osvojen od strane Turskih trupa, ali manji okršaji su se vodili sve do 1432.

S druge strane rat se također vodio s Mađarsko-srpskom koalicijom na Balkanu i protiv Karamidskog emirata u Aziji. Povod za taj drugi rat postaje želja sultana za povratak dijela današnje Rumunije natrag Turskoj državi kao što je to i bilo prije bitke kod Angore. Taj rat završava mirovnim sporazumom kojim se potvrđuje tadašnji status quo.

Na opće iznenađenje Murat II potpisuje svoju abdikaciju 1444. u korist sina Mehmeda II .

Ipak sudbina nije dopustila mirni odlazak u penziju ovog čovjeka željnog mira. Tokom te iste godine krstaška vojska ulazi na teritoriju Osmanske države i pobjeđuje vojsku neiskusnog Mehmeda II. Taj poraz dovodi do bune protiv mladog sultana sa zahtjevom povratka Murata II. na državno čelo. To se ostvaruje pa Turska vojska pod vodstvom staro-novog sultana pobjeđuje križare 11. novembra 1444. u bitki kod Varne.

To poniženje svrgavanja Mehmed II nije nikad zaboravio i nakon što Murat II ponovno abdicira 1451. on se pobrinuo da ga niko ne može pozvati nazad na državno čelo.

## Također pogledajte 
* Mara Branković

= Reference =

Kategorija:Sultani Osmanskog Carstva
Kategorija:Rođeni 1404.
Kategorija:Umrli 1451.
Mahmud II

**Mahmud II** (osmanlijski turski: محمود ثانى Mahmud-u sānī, محمود عدلى Mahmud-u Âdlî; 20. juli 1785 – 11. juli 1839) bio je sultan Osmanlijskog Carstva od 1808. do smrti 1839. Rođen je u Topkapi palati u Carigradu kao posthumni sin sultana Abdul Hamida I. Njegova vladavina je poznata po opsežnim upravnim, vojnim i fiskalnim reformama koje je pokrenuo, a koje su kulminirale Uredbom Tanzimata (Reorganizacija) te sproveli njegovi sinovi Abdulmedžid I i Abdulaziz I. On je često poznat kao "Turski Petar Veliki". Njegove reforme uključuju i ukidanje konzervativnih janjičara 1826. godine, što je omogućilo njegovim nasljednicima lakše donošenje reformi.

## Život 
Njegova majka je bila sultanija Naksidil  Mahmudov prethodnik i polubrat Mustafa IV je naredio njegovo pogubljenje 1808. godine, zajedno sa njegovim rođakom, svrgnutim sultanom Selimom III, kako bi smirio pobunu.

Selim III je ubijen, a Mahmuda je sakrila njegova majka i postavila na prijestolje nakon što je od strane pobunjenika svrgnut Mustafa IV. Vođa pobunjenika, Alemdar Mustafa paša, kasnije je postao vezir Mahmuda II. Zapadni historičari su dali Mahmudu II lošu reputaciju jer je došao u vrijeme pogoršanja odnosa u Osmanlijskom Carstvu.

Njegovo najprimjetnije djelo je masakr janjičarskog korpusa 1826. Većina njegovih reformi je bila neuspješna.

Godine 1821. je bio suočen sa velikom pobunom u Grčkoj. Nakon intervencije Velikih Sila koja je rezultirala borbom kod Navarina 1827. i rusko-turskim ratom 1828–9, Mahmud je bio primoran dati Grčkoj nezavisnost 1832.

[lijevo|mini|Animacija koja pokazuje strukturu Mahmudove [Tugra|Tugre]]

Kasnije je Mahmud bio uključen u spor sa njegovim ambicioznim vazalom Mehmed Alijem, egipatskim guvernerom. Mahmud je upotrijebio Alijevu pomoć pri ugušivanju grčke pobune, ali nije platio obećanu nagradu za njegove usluge.

Guverner je 1831. objavio rat i uspio proširiti uticaj i ambicije nad Sirijom i Arabijom na kraju rata 1833. 1839. je Mahmud nastavio rat, nadajući se da će zauzeti izgubljene zemlje, ali je preminuo, dok je vijest bila na putu ka Istanbulu da je osmanlijska vojska poražena kod Neziba od strane egipatske vojske, koju je predvodio Mehmed Alijev sin, Ibrahim Paša.

Kada je umro od tuberkuloze 1839. godine, njegovoj sahrani su prisustvovale velike mase ljudi kako bi sultanu odale počast.

## Također pogledajte 
* Husein-kapetan Gradaščević
* Ali Paša

## Bilješke 
= Reference =

Kategorija:Sultani Osmanskog Carstva
Zelene beretke (Bosna i Hercegovina)

**Zelene beretke** su bile samoorganizirana paravojna jedinica u Bosni i Hercegovini.

## Osnivanje 
Nastale su iz potrebe da se odbrani stanovništvo u mjestima gdje ta odbrana nije bila organizovana od lokalnih vlasti, ili ta odbrana nije bila adekvatna zbog nedostatka državnih oružanih snaga. Sastav ovih jedinica su činili isključivo dobrovoljci. Organizacijom Armije Republike Bosne i Hercegovine, ljudstvo iz ovih jedinica je prešlo u njen sastav.

## Djelovanje 
Pripadnici Zelenih beretki učestvovali su u napadu na kolonu u Dobrovoljačkoj ulici u Sarajevu 3. maja 1992.

Jedinici se pripisuje i otmica bosanskohercegovačkog historičara i akademika, profesora Filozofskog fakulteta u Sarajevu Milorada Ekmečića u maju 1992. Bio je zarobljen i stavljen u kućni pritvor, ali je uspio posredstvom SDS-a i uticaja koji je imao kod tadašnjeg UNPROFOR-a biti prebačen na teritoriju pod kontrolom Vojske Republike Srpske.

## Reference 
Kategorija:Bosanskohercegovačke paravojne formacije
Kategorija:Zelene beretke
Patriotska liga

**Patriotska liga** je bila paravojna organizacija koju je osnovao general Sefer Halilović. Liga je učestvovala u pripremanju i pružanju otpora srpskim paravojnim jedinicama kao i JNA. Bila je veoma skromno materijalno-tehnički opremljena, ali u velikoj mjeri u tom otporu i uspijeva. Kao znak raspoznavanja, pripadnici su koristili amblem na kojem se nalazi grb Bosne i Hercegovine, iznad kojeg piše *Patriotska liga*. Veoma su značajni doprinosi koje je ova formacija dala u odbrani grada Sarajeva i sprječavanju zločina nad građanima Sarajeva. Patriotska liga formalno-pravno prestaje da djeluje osnivanjem Armije Bosne i Hercegovine.

## Osnivanje
Bošnjačko vodstvo službeno pristupa pripremama za odbranu zemlje kad se na kongresu SDA u Sarajevu (Dom milicije) osniva "*Savjet za nacionalnu odbranu*". Savjet je organizator Patriotske lige koja predstavlja začetak Armije Republike Bosne i Hercegovine. U saradnji s Patriotskom ligom osnivaju se jedinice Bosna koje se označavaju brojevima, a bile su poznate pod nazivom "Zelene beretke". Korištenje više naziva dovelo je do toga da se pod svakim od naziva pretpostavljala posebna organizacija, pa je u predvečerje rata često bilo nejasno o kome se zapravo radi.

Patriotska liga je djelovala u veoma tajnim uslovima, tako da npr. ni kasniji visoki oficiri AR BiH, generali Mehmed Alagić i Fikret Muslimović, nisu uspjeli da se, unatoč pokušajima, povežu s njima. U Patriotskoj ligi načelno je vladalo nepovjerenje prema oficirima iz JNA koji su se pokušavali pridružiti organizaciji, iako su neki oficiri, poput Sefera Halilovića i Mustafe Hajrulahovića - Talijana postavljeni na visoke položaje.

Na vojnom savjetovanju u Mehurićima kod Travnika (7-8. 2. 1992. godine) ustanovljeno je da Patriotska liga raspolaže sa 60 do 70.000 naoružanih članova. Sastav je pokrivao cijelu BiH, a sastojao se od Glavnog štaba PL-a na nivou republike, devet regionalnih štabova, 103 opštinskih štabova i velikog broja različitih jedinica, organizovanih u formacije od voda do brigade (Halilović:1997.:120). Formacijski sastav ukazuje da je u teritorijalnom organizovanju djelomično preuzet model organizacije Teritorijalne odbrane. Razgranatost PL-a na području cijele Republike, trebala je osigurati pravodoban i odlučni otpor agresiji u svim dijelovima BiH.

Kao znak raspoznavanja, pripadnici su koristili amblem na kojem se nalazi grb Bosne i Hercegovine, iznad kojeg piše Patriotska liga. Veoma su značajni doprinosi koje je ova formacija dala u odbrani grada Sarajeva i sprječavanju zločina nad građanima Sarajeva. Patriotska liga formalno-pravno prestaje da djeluje osnivanjem Armije Bosne i Hercegovine.

## Također pogledajte
*Kerim Lučarević

## Reference
Kategorija:Patriotska liga
Kategorija:Bosanskohercegovačke paravojne formacije
Doboj Istok

mini|desno|265px|Geografski položaj općine Doboj Istok
**Doboj Istok** je općina nastala nakon Dejtonskog sporazuma (10. mart 1998) od dijela prijeratne općine Doboj. Nalazi se u Tuzlanskom kantonu i graniči sa općinom Gračanica.

## Geografija 
Kao administrativna jedinica je konstituisana 10. marta 1998. i jedna je od trinaest općina u Tuzlanskom kantonu. Ima površinu oko 40&nbsp;km2, broji oko 10.000 stanovnika. Sastavljena je od pet mjesnih zajednica (Klokotnica, Brijesnica Mala, Brijesnica Velika, Stanić Rijeka, Lukavica Rijeka). Područje općine je smješteno uz desnu obalu rijeke Spreče i zahvata južne padine planine Trebave. Od grada Doboja općina je udaljena 4&nbsp;km, a od Gračanice 7&nbsp;km. Općina Doboj Istok se nalazi na nadmorskoj visini između 150 i 500 m, ima umjerenu kontinentalnu klimu i prosječna godišnja temperatura je oko 10&nbsp;°C. Područje općine je ruralnog karaktera, gusto je naseljeno i ima povoljnu demografsku sliku i bilježi blagi porast stanovništva u posljednjih nekoliko godina.

## Historija 
Prostor općine je bio naseljen još u srednjem vijeku, o čemu svjedoče brojni materijalni ostaci kulture sačuvani do danas. U historijskim dokumentima nazivi naseljenih mjesta Brijesnica i Klokotnica spominju se 1528. godine, a naselja Lukavica Rijeka i Stanić Rijeka 1533. godine.

## Stanovništvo 
### Nacionalni sastav stanovništva - općina Doboj Istok 
## Privreda 
Najvažnije grane privrede su poljoprivreda, tekstilna i prehrambena industrija.

## Turizam 
Općina Doboj Istok je domaćin međunarodne smotre folklora i sevdaha "Osman Alibašić" i međunarodne smotre folklora "Spreča". Pored toga u općini je razvijen lovni, ribolovni i avanturistički turizam.

## Saobraćaj 
Kroz teritoriju općine Doboj Istok prolazi magistralni put M-4 Doboj-Tuzla.

## Poznate ličnosti 
## Također pogledajte 
* Tuzlanski kanton

## Reference 
## Vanjski likovi 
* Istok.ba/ Zvanični sajt općine Doboj Istok

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Tuzlanskom kantonu
*
Spisak vektorskih grafičkih programa

mini|Slika u JPEG formatu
mini|Slika vektorizirana sa AutoTrace u Delineate GUI
Ovo je **lista softvera koji pretvaraju rastere u vektore**.
Slijedi lista vektorskih grafičkih programa, pomoću kojih stvaramo vektorske oblike i slike. 

## Besplatni programi 
*Cenon http://www.cenon.info
*GYVE http://www.gyve.org &mdash; ne razvija se više
*ImPress http://www.ntlug.org/~ccox/impress/Download.html
*Inkscape https://inkscape.org
*Karbon14
*Kontour https://web.archive.org/web/20050419181844/http://www.koffice.org/killustrator/ &mdash; prije Killustrator, sada Karbon14
*OpenOffice.org Draw
*Skencil (nekad Sketch)
*Sodipodi, zadnje izdanje u februaru 2004
*Tgif
*Xara_Xtreme
*Xfig
*Synfig http://www.synfig.com

## Komercijalni programi 
*ACD Canvas http://www.deneba.com  &mdash; nekad Deneba Canvas
*Adobe Illustrator
*ConceptDraw PRO
*CorelDRAW
*Creature House Expression, Microsoft Expression, Microsoft Sparkle
*DrawWell https://web.archive.org/web/20060327225837/http://www.drawwell.com/main.php?siteName=DrawWellTech&lang=us&name=products&subName=drawWell
*EazyDraw http://www.eazydraw.com/
*Elgorithms MagicTracer http://www.magictracer.com
*iDraw https://web.archive.org/web/20060105072132/http://www.macpoweruser.com/idraw/
*iGrafx Designer
*Intaglio
*Jasc WebDraw &mdash; nekad Jasc Trajectory Pro
*Paint Shop Pro
*Macromedia FreeHand
*Mayura Draw http://www.mayura.com
*OmniGraffle http://www.omnigroup.com/applications/omnigraffle/
*Real-DRAW http://www.mediachance.com/realdraw/
*Serif DrawPlus http://www.serif.com
*Stone Software Create http://www.stone.com/Create/Create.html
*Xara X
*Zoner Draw http://www.zoner.com

## Također pogledajte 
*Usporeda vektorskih grafičkih programa
*Spisak rasterskih (bitmap) grafičkih programa
*Spisak programa koji pretvaraju raster sliku u vektorsku

Kategorija:Spiskovi
Kategorija:Računarska grafika 
Kategorija:Vektorska grafika
Kategorija:Softver

## Vanjski linkovi 
*Spisak preko 65 vektorskih grafičkih programa
Spisak gradova u Bugarskoj

## A 
* Asenovgrad
* Ajtos
## B 
* Blagojevgrad
* Botevgrad
* Burgas
## Ć 
* Ćustendil
## D 
* Dimitrovgrad
* Dobrič
* Dupnica
## G 
* Gabrovo
* Gorna Orjahovica
* Goce Delčev
## H 
* Harmanli
* Haskovo
## J 
* Jambol 
## K 
* Karlovo
* Karnobat
* Kazanlak
* Krdžali
## L 
* Lom
* Loveč
## M 
* Montana
## N 
* Nova Zagora 
## P 
* Pazardžik
* Pernik
* Petrič
* Pleven
* Plovdiv
## R 
* Razgrad
* Ruse
## S 
* Samokov
* Sandanski
* Sevlievo
* Šumen
* Silistra
* Sliven
* Smoljan
* Sofija
* Stara Zagora
* Svištov

## T 
* Trgovište
* Trojan
## V 
* Varna
* Veliko Trnovo
* Velingrad
* Vidin
* Vraca

Kategorija:Geografija Bugarske
*
Bugarska
Spisak mjesta s neobičnim imenima

**Spisak mjesta s neobičnim imenima** uključuje ona mjesta koja sadrže uvredljive, nenamjerno smiješne (posebno ako su pogrešno izgovorene) riječi ili riječi sa snažnim značenjem, kao i imena mjesta s neobičnim pravopisom i izgovorom, uključujući posebno kratke ili duge nazive. Ova imena ponekad imaju neočekivano ili duplo značenje za ljude koji govore drugi jezik.

## Spisak naziva mjesta 
## Dug naziv 
*Taumatawhakatangihangakoauauotamateaturipukakapikimaungahoronukupokaiwhenuakitanatahu, Novi Zeland, najduže ime mjesta u svijetu.
*Llanfairpwllgwyngyllgogerychwyrndrobwll-Llantysiliogogogoch, Vels, Ujedinjeno Kraljevstvo, najduže ime u Ujedinjenom Kraljevstvu za jedno mjesto i treće po dužini u svijetu.
*Chargoggagoggmanchauggagoggchaubunagungamaugg, Sjedinjene Američke Države, najduže ime mjesta u SAD-u i šesto po dužini u svijetu.
*Gorsafawddacha'idraigodanheddogleddollônpenrhynareurdraethceredigion, Gwynedd, Wales, željeznička stanica.

## Kratak naziv 
*Å, selo u Danskoj
*Å, selo u sjevernoj Norveškoj
*Ii, Finskoj, jedino mjesto u svijetu čije ime se sastoji od dva identična vokala.

## Nazivi mjesta u vezi s reproduktivnim organima na engleskom jeziku 
*Assawoman, Virginia, SAD
*Blue Ball, Pennsylvania, SAD
*Condom, Gers, Francuska
*Fugging (prije Fucking), Austrija
*Hornytown, Sjeverna Karolina, SAD
*Penis, Urugvaj 
*Penistone, South Yorkshire, Engleska, UK
*Pussy, Francuska
*Vagino, Kurganska oblast, Rusija 
*Virginville, Pennsylvania, SAD
*Dick, Austrija

Kategorija:Spiskovi stvari smatranih neobičnima
Kategorija:Toponimi
Spisak osoba znanih kao Veliki

Ovo je **spisak osoba znanih kao "Veliki"**.

## A 
*Abbas Veliki
*Aleksandar Veliki
*Alfred Veliki

## B 
*Basileios Veliki

## F 
*Fridrik Veliki

## G 
*Gustav Adolf Veliki
*Gregorius Veliki

## H 
*Herodes Veliki
*Hugo Veliki

## K 
*Kazimir Veliki
*Karlo Veliki
*Katarina Velika
*Knut Veliki
*Konstantin Veliki

## L 
*Ludvig Veliki

## O 
*Otto Veliki

## P 
*Petar Veliki, Rusija
*Petar Veliki, Aragonija
*Pompejus Veliki 

## T 
*Teoderik Veliki

## V 
*Valdemar Veliki
*Vitovt Veliki

## Također pogledajte 
* Ajant
* Mohandas Gandhi
* Muhammad Ali

Veliki
Kategorija:Historija
Panathinaikos FC

**Panathinaikos** je grčki nogometni klub. Osnovan je 1908. godine u Atini.

## Titule 
* Grčka prva liga (20x): 1930, 1949, 1953, 1960, 1961, 1962, 1964, 1965, 1969, 1970, 1972, 1977, 1984, 1986, 1990, 1991, 1995, 1996, 2004, 2010
* Grčka Kup (18x): 1940, 1948, 1955, 1967, 1969, 1977, 1982, 1984, 1986, 1988, 1989, 1991, 1993, 1994, 1995, 2004, 2010
* Super Kup (3x): 1988, 1993, 1994
* Balkan Kup (1x): 1977

## Poznati igrači kluba 
Antonis Antoniadis, Stratos Apostolakis, Angelos Basinas, Dimitrios Domazos, Giorgos Donis, Kostas Eleftherakis, Panagiotis Fissas, Kostas Frantzeskos, Mike Galakos, Giorgos Georgiadis, Takis Ikonomopoulos, Ioannis Kalitzakis, Aristidis Kamaras, Giorgos Kapouranis, Anthimos Kapsis, Giorgos Karagounis, Ioannis Kirastas, Sotiris Kirjakos, Kostas Linoxilakis, Spiros Livathinos, Takis Loukanidis, Spiros Marangos, Angelos Messaris, Apostolos Nikolaidis, Antonios Nikopolidis, Nikos Nioplias, Nikos Sarganis, Dimitris Saravakos, Giourkas Seitaridis, Nikos Vamvakoulas

Oscar Alvarez, Juan Jose Borelli, Juan Ramon Rotcha, Juan Ramon Veron

Júlio César Silva, Flávio Conceição

Rene Henriksen, Jan Michaelsen

Markus Münch, Karlheinz Pflipsen

Aljoša Asanović, Robert Jarni, Goran Vlaovic, Velimir Zajec

Eric Mykland

Emmanuel Olisadebe, Josef Wantzik, Krzysztof Warzycha

Paolo Sousa

## Reference 
## Vansjski linkovi 
* Zvanična stranica
* Panathinaikos na zvaničnoj stranici UEFA-e

Kategorija:Nogometni klubovi u Grčkoj
Kategorija:Nogometni klubovi osnovani 1908.
Kategorija:Sport u Atini
*
Mehmed I

**Mehmed I** (1389 – 26. maj 1421) bio je sultan Osmanskog Carstva od 1413. do 1421. Sin je sultana Bajazida I i Devlet Hatun.

## Rani život 
Rođen je u Bursi 1389. kao sin sultana Bajazida I i jedne od njegovih žena, Devlet Hatun. Mehmed je bio treći sin sultana Bajazida I. Imao je četvoricu polubraće: Sulejmana, Isu, Mustafu i Musu. Mehmed je imao naziv Čelebi, što znači "gospodin".

20. jula 1402. sultan Bajazit I je poražen u bici kod Ankare od mongolskog vladara Timur Lenka. Mehmedova braća (s izuzetkom Mustafe, koji je zajedno sa Bajazidom I zarobljen i odveden u Samarkand) su spašena sa ratišta. Mehmeda je spasio Bajazit paša koji ga je odveo u svoj rodni grad Amasyu. Mehmed je kasnije Bajazit pašu proglasio velikim vezirom (1413. - 1421.).

Nakon bitke, Mehmed se borio sa svojom braćom Sulejmanom, Isom i Musom u građanskom ratu poznatom kao Osmanski interegnum (1402. - 1413.) u kojem ih ubija. Njegov brat Mustafa se nakon skrivanja borio protiv Mehmeda I za vrijeme njegove vladavine u dvije neuspjele pobune.

## Vladavina 
Nakon pobjede nad braćom, Mehmed se okrunio za sultana u tračkom gradu Edirni koji se nalazi u evropskom dijelu carstva i postaje sultan Mehmed I. Čim je uspostavio svoju vlast, proglasio je Edirne glavnim gradom carstva i osvojio dijelove Albanije, Jandarid emirat i armensku kraljevinu Kilikiju. Zbog mnogih njegovih dostignuća, Mehmed I je poznat kao "drugi osnivač" Osmanskog carstva.

Odmah nakon što je Mehmed započeo svoju vladavinu, njegov brat Mustafa, koji je bio zarobljen zajedno sa ocem Bajazidom I, se oslobodio i krio u Anadoliji. Ponovo se pojavljuje na sceni i moli Mehmeda da podijele carstvo. Mehmed ga odbija i započinje bitku protiv brata. Nakon poraza, Mustafa bježi u Bizantijski grad Solun, ali nakon dogovora sa Mehmedom I, Bizantijski car Manuel II je prognao Mustafu na ostrvo Lemnos.

Međutim, i dalje je Mehmed I bio suočen sa problemima. Prvi problem je bio njegov nećak Orhan kojeg je Mehmed doživljavao kao prijetnju njegovoj vladavini i osudio ga je za izdaju. Osim toga, poslije bitke kod Ankare i građanskog rata, stanovništvo carstva je postalo nestabilno i traumatizirano. Tada je nastao snažan društveni i religijski pokret kojeg je osnovao šeik Bedredin (1359. - 1420.), poznati muslimanski sufi i harizmatični teolog. Bio je ugledni ulema čija je majka bila grkinja a otac musliman iz Simavna (Kyprinosa) zapadno od Edirne (ranije Adrianopolja).

Bedredin je stvorio vjerski pokret u Osmanskom Carstvu koji promovira suzbijanje socijalne razlike između bogatih i siromašnih. Razvijajući uspješno popularnu društvenu revoluciju i sinkretizam različitih religija, Bedredinov pokret se počeo širiti i na zapadnu Anadoliju. Šeik Bedredin je 1416. započeo pobunu protiv sultana. Nakon četiri godine borbe, zarobio ga je Mehmedov veliki vezir Bajazit paša i objesio u gradu Seresu u današnjoj Grčkoj.

= Reference =

Kategorija:Sultani Osmanskog Carstva
Kategorija:Rođeni 1389.
Kategorija:Umrli 1421.
Teorija grafova

thumb|250px|Crtanje grafa
U matematici i računarstvu **teorija grafova** jest proučavanje grafova, koji su matematičke strukture korištene za modeliranje parova odnosa između objekata. Graf u ovom kontektstu napravljen je od *tjemena*, *čvorova*, ili *tačaka* koje se spajaju *ivicama*, *lukovima* ili *linijama*. Može biti *neusmjeren*, što znači da nema razlike između dva tjemena povezana s ivicom, ili njeni vrhovi mogu biti *usmjereni* sa jednog tjemena na drugo. Grafovi su jedan od primarnih predmeta studija u diskretnoj matematici.

## Definicije 
Definicije u teoriji grafova variraju. Ovdje su navedeni samo neki od osnovnih načina definiranja grafova i povezanih matematičkih struktura.

### Graf 
U općenitom smislu pojma, **graf** je poredani par *G* = (*V*, *E*) koji se sastoji od skupa *V* *tjemena* ili *čvorova* ili *tačaka* zajedno sa skupom *E* *ivica* ili *lukova* ili *linija*, koji su dvoelementni podskupovi od *V* (npr., ivica je povezana sa dva tjemena, a relacija je predstavljena kao neporedani par tjemena s obzirom na određene ivice). Da bi se izbjegla dvosmislenost, ova vrsta grafa može se opisati upravo kao neusmjeren i jednostavan.

Drugi smisao *grafa* proistječe iz različitih koncepcija ivice skupa. U općenitijem smislu, *V* je skup zajedno s relacijama *događaja* koji su povezani sa svakom ivicom dva tjemena. U drugom uopćenom smislu *E* je multiskup neporedanih parova (ne nužno različitih) tjemena. Većina autora taj tip objekta naziva multigraf ili pseudograf.

Tjemena koja pripadaju ivici zovu se *krajevi* ili *krajevi čvorova* ruba. W tjeme može postojati u grafu i ne pripadati ivici.

*V* i *E* često se uzimaju kao ograničeni i većina dobro poznatih rezultata nije istinita (ili su različiti) za neograničene grafove jer većina argumenata potpada pod ograničen slučaj. *Red* grafa je |*V*|, njegov broj tjemena. *Veličina* grafa je |*E*|, njegov broj ivica. *Stepen* ili *valencija* tjemena je broj ivica koje se na to spajaju, gdje se ivica koja spaja tjeme sa sobom (petlja) broji dvaput.

Za ivicu {*x*, *y*} teoretičari grafova često koriste nešto skraćenu notaciju *xy*.

## Reference 
## Vanjski linkovi 
* Teorija grafova (autor Reinhard Diestel) 
* Teorija grafova s primjerima 
* 
* Teorija grafova  (lekcije)
Kriptografija

**Kriptografija** je polje koje se bavi lingvističkim i matematičkim načinima zaštite informacija u komunikaciji. Kriptografija se može usporediti sa steganografijom - naukom koja sakriva postojanost poruke ali ne i njen sadržaj.  kao i pri različitim aspektima sigurnosne bezbjednosti kao što su povjerljivost i integritet podataka, autentifikacija i sl. Moderna kriptografija počiva na poljima disciplina kao što su matematika, računarstvo, elektrotehnika, komunikacione tehnologije i fizika. Primjene kriptografije uključuju elektronsku trgovinu, sistem platnih kartica zasnovanih na čipovima, digitalne valute, računarske lozinke i vojne komunikacije.

Zaštita se može uglavnom sažeti u dvije metode: simetrične i asimetrične.

Kod simetrične metode obe stranke posjeduju isti ključ, dok kod asimetrične imaju dva različita ključa.

Sljedeća tabela sadrži historijske kao i savremene metode zaštite:

## Reference 
Kategorija:Sigurnost računara
Kategorija:Kriptografija
Kategorija:Primijenjena matematika
Računarsko inženjerstvo

**Računarsko inženjerstvo** je disciplina koja spaja nekoliko polja elektrotehnike i računarstva koja su potrebna za razvoj hardvera i softvera. Računarski inženjeri često imaju trening u elektroničkom inženjerstvu (ili elektrotehnici), softverskom dizajnu, i hardversko-softverskoj integraciji umjesto samom softverskom ili elektroničkom inženjerstvu. Računarski inženjeri su uključeni u više hardverskih i softverskih aspekata računarstva, od dizajna samostalnih mikrokontrolera, mikroprocesora, osobnih računara i superračunara, do dizajna električnih kola. Ovo polje inženjerstva ne samo da se fokusira na to kako računarski sistemi rade po sebi, nego i kako se spajaju u veću sliku.[mini|desno|[Računarske komponente]]Česti zadaci koji uključuju računarske inženjere jesu pisanje softvera i firmwarea za ugradbene mikrokontrolere, dizajniranje VLSI čipova, dizajniranje analognih senzora, dizajniranje kola sa miješanim signalima, i dizajniranje operativnih sistema. Računarski inženjeri su također sposobni za istraživanje robotike, koja mnogo počiva na korištenju digitalnih sistema za kontroliranje i nadgledanje električnih sistema kao što su elektromotori, komunikacije i senzori.

U više institucija, studenti računarskog inženjerstva imaju mogućnost da izaberu područja dubljeg studiranja u svojim prvim i završnim godinama, jer širina znanja korištena u dizajnu i primjeni računara jeste izvan dosega dodiplomskog studija. Druge institucije mogu zahtijevati od studenata inženjerstva jednu godinu općeg inženjerstva prije nego se fokusiraju sasvim na računarsko inženjerstvo.

## Također pogledajte 
*Spisak električkih inžinjera

## Reference 
## Vanjski linkovi 
Kategorija:Računarstvo
Kategorija:Hardver
Kategorija:Softver